Source: https://www.centrumkolies.sk/rady/o-kolesach/zapis-kolies-do-technickeho-preukazu
Timestamp: 2019-10-16 18:46:01+00:00

Document:
Zápis väčších kolies do technického preukazu
FUEL Maverick (D538) hliníkové disky 10x24 5x139,7 ET01 NBD-Matte BLK MIL
naša cena 627,60 EUR
BOLA B10 hliníkové disky 8x18 5x105 ET40 DO 45 WHITE
Zápis väčších kolies do TP vozidla
Pekné kolesá sú vyjadrením individuality a vkusu kupujúceho. Ak máte to štastie a výrobca auta uvádza alternatívy pre rozmery diskov a pneumatík, tak si môžete vyberať bez obmedzenia. Častou realitou je však stav, že máte v technickom preukaze zapísaný iba jeden rozmer disku a pneumatiky. Toto je najmä špecialitou našich Slovenských TP. Na auto však z technického hľadiska nie je problém osadiť aj o dva až tri palce väčšie disky. Poďme si pozrieť ako zapíšete disky do TP legálne a v zmysle platnej legislatívy.
Upozorňujeme na fakt, že disky OE ( originálne disky k autu ) nemajú samostatne vydané certifikáty a schvaľujú sa ako celok s autom. Nepíšte nám správy, či predávame resp dodávame certifikáty na takéto disky.
Rovnako ak značku diskov nevidíte v našej ponuke tak sa na certifikát nedotazujte, vybavovanie dotazov tohto typu je len stratou času.
Zakúpené disky musia mať tzv TUV certifikát
Disk je v podstate súčiastka na aute. A výrobcom takejto súčiastky môže byť každý výrobca, ktorý splní normy a svoj tovar si nechá riadne certifikovať. To, že výrobca auta ponúka a má schválené iba základné rozmery pneumatík a diskov ( povedzme 14" a 15" ) neznamená, že výrobca dizajnových diskov si nemôže dať na konkrétny automobil dodatočne schváliť aj väčšie rozmery. Pre tieto účely sú realizované tzv. skúšky TUV. TUV certifikát je v podstate znalecký posudok o montáži konkrétnych diskov na konkrétny automobil s konkrétnymi pneumatikami. Takýto certifikát vyzerá nasledovne a nájdete v ňom všetky podstatné a zrozumiteľné fakty potrebné k zápisu:
Na tomto príklade vidíte TUV certifikát k diskom RONAL R48 na automobily AUDI v rozmere 8x18". Máte tam konkrétny model auta a takisto aj použité pneumatiky. Tento certifikát je základným predpokladom na legálny zápis alternatívneho rozmeru diskov a pneumatík na vozidlo bez obmedzenia záruky na auto.
Nasleduje praktický postup zápisu. Tu je v našej krajine priam legendárny problém rôznych omylov, zaručených informácií a iných nezmyslov. Dajme informácie na pravú mieru tak, ako to v skutočnosti funguje. Existujú dva postupy v závislosti od rôznych značiek diskov. Prvý je zápis diskov s dodatočným schválením Ministerstva Dopravy SR a druhým spôsobom je postup zápisu kolies so schválením TUV / KBA, pre ktoré však nie je dodatočné schválenie našim Ministerstvom Dopravy. Tu však pozor, podstatné schválenie je TUV / KBA a dodatočné schválenie našimi úradmi je iba byrokratický postup, certifikácia samotného tovaru je dôležitá a z neho plynú postupy zápisu.
Zápis diskov značiek AEZ, DOTZ, ENZO, DEZENT, PROLINE, MAK, ANZIO, OZ, MSW, BROCK, RIAL, ALUTEC, CMS, OXIGIN, CARMANI typovo schválených v Nemecku KBA s dodatočným typovým schválením v SR
Importéri týchto značiek disponujú dodatočným typovým schválením komponentu v SR a pre zápis týchto značiek stačí protokol predaji a montáži kolies ( získate na požiadanie u nás pri kúpe kolies ). Následne s týmto protokolom a certifikátom TUV prídete na Okresný Úrad Dopravy a v poplatkoch za kolky rádovo v sume 12€ zapíšete nový rozmer kolies do technického preukazu. Tam je potrebné vypísať si žiadosť kde uvediete do textu "zmena údajov v TP".
Po úspešnom absolvovaní zmeny v TP na Okresnom Úrade však treba navštíviť aj Dopravný Inšpektorát a požiadať o vydanie nového tzv "malého TP".
Potrebné doklady k zápisu nového rozmeru kolies do TP stanovuje vyhláška 131/2018 Z.z nasledovne, týka sa dokladov potrebných k zmene údajov do TP čo je v uvedenej vyhláške odsek (6) bod b) paragrafu 47:
b) potvrdenie zástupcu výrobcu diskových kolies spolu s týmito dokladmi: 1. kópiou osvedčenia o typovom schválení komponentu pre danú značku, typ a variant diskového kolesa, 2. potvrdením o typovom schválení, predaji a montáži diskového kolesa na vozidlo, a 3. kópiou skúšobného protokolu vydaného technickou službou overovania s uvedeným príslušným číslom schválenia
Upozorňujeme zákazníkov na mimoriadne sa opakujucu chybu úradníkov - §47 vyhláška 131/2018 v odseku 6) obsahuje body a,b,c,d stanovujúce rôzne doklady oddelené slovom ALEBO, ktoré úradníci nevedno prečo prehliadajú a žiadajú predložiť daľšie 3 druhy dokladov, ktoré s postupom zápisu kolies vybraných značiek vôbec nesúvisia! Doporučujeme preto trpezlivo prstom úradníkovi slovo ALEBO ukázať prípadne použiť výklad slovenskej gramatiky a pravopisu :)
Zápis diskov so schválením a protokolmi TUV a typovým schválením KBA / alebo iba TUV certifikovaných - RONAL, AUTEC, DBV, OXXO, atď..... všetky ostatné okrem uvedených v bode 1 a zalistovaných v našej ponuke tu: http://www.centrumkolies.sk/alu-disky/ a vybrané značky z ponuky http://www.centrumkolies.sk/luxusne-disky/
1) Máte certifikát TUV, na ktoro je uvedený výrobca disku, model, konkrétny automobil + použité pneumatiky a podmienky montáže. Tento certifikát je potrebné preložiť do Slovenského jazyka. Takýto preklad usí byť úradný - cena je cca 23€ / normostrana. POZOR - stačí prekladať stranu s Vaším autom a potom odseky v TUV kde je uvedená podmienka montáže. Spolu je to obvykle do 2-4 strán, radi poradíme konkrétne podľa daného TUV.
2) S týmto protokolom a certifikátom TUV navštívite Okresný Úrad Dopravy v mieste svojho trvalého bydliska a za zákonný poplatok 50€ ( podľa zákona 145/1995 Zz ) vykoná schválenie komponentu a za finálny poplatok 6€ vykoná zmenu v technickom preukaze. Potom treba ísť na políciu a za kolok cca 6€ požiadať o vydanie nového malého TP.
Doklady, ktoré požaduje Okresný Úrad Dopravy stanovuje § 19 vyhláška 131 zákona 106/2018 nasledovne:
identifikačné údaje jednotlivo vyrobeného alebo jednotlivo dovezeného systému, komponentu alebo samostatnej technickej jednotky v rozsahu značka, obchodný názov a druh
Schvaľovací orgán návrhu vyhovie, ak sú splnené všetky predpísané požiadavky podľa odseku 4 a ak jednotlivý systém, komponent alebo samostatná technická jednotka spĺňa ustanovené technické požiadavky a nepredstavuje vážne riziko ohrozenia verejného záujmu na bezpečnosti a zdraví.
Potrebné doklady k zápisu nového rozmeru kolies do TP stanovuje vyhláška 131/2018 Z.z nasledovne, týka sa schválenia jednotlivo dovezeného komponentu čo je v uvedenej vyhláške odsek (6) bod d)
Teda je potrebné, aby ste absolvovali na STK úkon týkajúci sa tzv "zvláštnej kontroly STK" týkajuci sa kolies.
Jedná sa teda o dva úkony - v prvom úkone úrad vykoná v smysle § 19 vnútroštátne jednotlivé schválenie jednotlivo vyrobeného alebo jednotlivo dovezeného systému, komponentu alebo samostatnej technickej jednotky a následne sa pristupuje k samotnému zápisu tj zmene údajov v TP vozidla podľa § 42 rovnakej vyhlášky 131/2018.
Nie je prípustné, aby po Vás úradník požadoval auto pristaviť k akejkoľvek fotodokumentácii. Takáto povinnosť v zákone nie je a v zmysle § 3 Správneho Poriadku v aktuálnom znení Správne orgány postupujú v konaní v súlade so zákonmi a inými právnymi predpismi. Sú povinné chrániť záujmy štátu a spoločnosti, práva a záujmy fyzických osôb a právnických osôb a dôsledne vyžadovať plnenie ich povinností. To znamené, že akékoľvek daľšie doklady, ktoré nie sú potrebné predložiť v zmysle zákona, alebo povinnosti, sú v rozpore so zákonom.
Tento postup je v súlade s § 28 zákona č.106/2018 Z. z o podmienkach prepravy vozidiel na pozemných komunikáciách.
Postupom času badáme v tejto oblasti obrovský progres. To, čo bolo pred rokmim ešte takmer nemožné, je dnes už bežné. Zápis iných rozmerov pneu do TP prebieha hladko, pokiaľ sa držíte týchto rád tak sa legálne k tomu "svojmu" rozmeru do TP určite dostanete.
V zásade sa snažte na úrade riešiť veci pokojne a nekonfliktne. Často býva problém v tom, že sa dve strany neporozumejú a to býva aj kameň úrazu. Formálne a právne postup existuje a tu Vám prinášame príklad ako vyzerá v praxi novo zapísaný rozmer kolies exkluzivnych diskov Z-Performance:

References: §47
 § 19
 § 19
 § 42
 § 3
 § 28